CELEX: 32008D0829
Language: lv
Date: 2008-10-30 00:00:00
Title: 2008/829/EK: Komisijas Lēmums ( 2008. gada 30. oktobris ), ar kuru groza pielikumu Lēmumam 2007/453/EK, ar ko nosaka dalībvalstu vai trešo valstu vai to reģionu GSE statusu pēc to GSE riska (izziņots ar dokumenta numuru K(2008) 6274) (Dokuments attiecas uz EEZ)

1.11.2008   
            
            
               LV
            
            
               Eiropas Savienības Oficiālais Vēstnesis
            
            
               L 294/14
            
         
      KOMISIJAS LĒMUMS
   
   (2008. gada 30. oktobris),
   ar kuru groza pielikumu Lēmumam 2007/453/EK, ar ko nosaka dalībvalstu vai trešo valstu vai to reģionu GSE statusu pēc to GSE riska
   (izziņots ar dokumenta numuru K(2008) 6274)
   (Dokuments attiecas uz EEZ)
   (2008/829/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), un jo īpaši tās 5. panta 2. punkta trešo daļu un 5. panta 3. punktu,
   tā kā:
   
               (1)
            
            
               Regulā (EK) Nr. 999/2001 paredzēti noteikumi dzīvnieku transmisīvo sūkļveida encefalopātiju (TSE) profilaksei, kontrolei un apkarošanai. Tā attiecas uz dzīvu dzīvnieku un dzīvnieku izcelsmes produktu ražošanu un laišanu tirgū. Tādēļ dalībvalstu vai trešo valstu vai to reģionu (“valstis vai reģioni”) govju sūkļveida encefalopātiju (GSE) statusu nosaka, iedalot kādā no trim kategorijām atkarībā no GSE riska, konkrēti, ar nenozīmīgu GSE risku, ar kontrolētu GSE risku un ar nenoteiktu GSE risku.
            
         
               (2)
            
            
               Komisijas 2007. gada 29. jūnija Lēmuma 2007/453/EK, ar ko nosaka dalībvalstu vai trešo valstu vai to reģionu GSE statusu pēc to GSE riska (2), pielikumā valstis vai reģioni ir iedalīti saskaņā ar to GSE riska statusu.
            
         
               (3)
            
            
               Kamēr nav pieņemts galīgais secinājums par GSE riska statusu attiecībā uz dalībvalstīm, visas dalībvalstis pagaidām atzīst par valstīm ar kontrolētu GSE risku, kā noteikts Lēmumā 2007/453/EK. Pasaules Dzīvnieku veselības organizācijas ģenerālsesijas laikā 2008. gada maijā tika pieņemta rezolūcija attiecībā uz GSE statusu dažādās valstīs. Tāpēc Lēmuma 2007/453/EK pielikums jāpielāgo Pasaules Dzīvnieku veselības organizācijas rezolūcijas ieteikumiem. Kamēr nav pieņemts galīgais secinājums par GSE risku dažās dalībvalstīs un ņemot vērā saskaņotos, stingros pasākumus aizsardzībai pret GSE, ko piemēro Kopienā, minētās dalībvalstis pagaidām jāatzīst par valstīm ar kontrolētu GSE risku.
            
         
               (4)
            
            
               Tādēļ attiecīgi jāgroza Lēmums 2007/453/EK.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2007/453/EK pielikumu aizstāj ar šā lēmuma pielikuma tekstu.
   2. pants
   Šis lēmums stājas spēkā 2008. gada 1. decembrī.
   Šis lēmums ir adresēts dalībvalstīm.
   
      Briselē, 2008. gada 30. oktobrī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 147, 31.5.2001., 1. lpp.
   
      (2)  OV L 172, 30.6.2007., 84. lpp.
   
      PIELIKUMS
      VALSTU VAI REĢIONU SARAKSTS
      A.   Valstis vai reģioni ar nenozīmīgu GSE risku
      Dalībvalstis
      
                  —
               
               
                  Somija
               
            
                  —
               
               
                  Zviedrija
               
            EBTA valstis
      
                  —
               
               
                  Īslande
               
            
                  —
               
               
                  Norvēģija
               
            Trešās valstis
      
                  —
               
               
                  Argentīna
               
            
                  —
               
               
                  Austrālija
               
            
                  —
               
               
                  Jaunzēlande
               
            
                  —
               
               
                  Paragvaja
               
            
                  —
               
               
                  Singapūra
               
            
                  —
               
               
                  Urugvaja
               
            B.   Valstis vai reģioni ar kontrolētu GSE risku
      Dalībvalstis
      
                  —
               
               
                  Beļģija, Bulgārija, Čehija, Dānija, Vācija, Igaunija, Īrija, Grieķija, Spānija, Francija, Itālija, Kipra, Latvija, Lietuva, Luksemburga, Ungārija, Malta, Nīderlande, Austrija, Polija, Portugāle, Rumānija, Slovēnija, Slovākija, Apvienotā Karaliste
               
            EBTA valstis
      
                  —
               
               
                  Šveice
               
            
                  —
               
               
                  Lihtenšteina
               
            Trešās valstis
      
                  —
               
               
                  Brazīlija
               
            
                  —
               
               
                  Kanāda
               
            
                  —
               
               
                  Čīle
               
            
                  —
               
               
                  Taivāna
               
            
                  —
               
               
                  Meksika
               
            
                  —
               
               
                  Amerikas Savienotās Valstis
               
            C.   Valstis vai reģioni ar nenoteiktu GSE risku
      
                  —
               
               
                  Valstis vai reģioni, kas nav minēti šā pielikuma A vai B punktā.